Source: https://www.slov-lex.sk/pravne-predpisy/SK/ZZ/1990/172/19961120.html
Timestamp: 2019-02-20 22:32:18+00:00
Document Index: 7883896

Matched Legal Cases: ['§ 10', '§ 12', '§ 6', '§ 10', 'súd ', 'súd ', '§ 10', '§ 3', '§ 15', '§ 25', '§ 28', '§ 29', '§ 41', '§ 43', '§ 43', '§ 22', '§ 4', '§ 36', '§ 18', '§ 1', '§ 28', '§ 42', '§ 2', '§ 22', '§ 14', '§ 15', '§ 16', '§ 25', '§ 31', '§ 33']

Časová verzia predpisu účinná od 20.11.1996 do 28.10.1997
Vysoké školy sú vrcholné vzdelávacie, vedecké a umelecké ustanovizne a zároveň sú súčasťou vedeckovýskumnej a vývojovej základne Slovenskej republiky.
V súvislosti s plnením svojich hlavných úloh môžu vysoké školy a fakulty vykonávať aj podnikateľskú činnosť.1)
Na akademickej pôde nesmú politické strany a politické hnutia vykonávať činnosť a vytvárať svoje organizácie.
Po vzniku vysokej školy vykonáva do vymenovania rektora funkciu štatutárneho orgánu vysokej školy profesor alebo docent poverený ministrom školstva Slovenskej republiky (ďalej len „minister“). Profesor alebo docent poverený vykonávaním funkcie štatutárneho orgánu zabezpečí najmä voľbu akademických senátov fakúlt a vysokej školy najneskôr do šiestich mesiacov odo dňa účinnosti zákona, ktorým vysoká škola vznikla.
Fakulty zriaďuje, zlučuje, rozdeľuje a zrušuje rektor so súhlasom akademického senátu vysokej školy po predchádzajúcom vyjadrení akreditačnej komisie a súhlase Ministerstva školstva Slovenskej republiky (ďalej len „ministerstvo školstva“); rovnakým spôsobom sa ustanovuje názov a sídlo fakulty.
Po zriadení fakulty vykonáva do zvolenia dekana funkciu štatutárneho orgánu fakulty osoba poverená rektorom. Osoba poverená vykonávaním funkcie štatutárneho orgánu fakulty zabezpečí najmä voľbu akademického senátu fakulty najneskôr do šiestich mesiacov odo dňa zriadenia fakulty. Po zriadení fakulty vykonáva do zvolenia senátu fakulty jeho funkciu senát vysokej školy s výnimkou činností podľa § 10 ods. 2 písm. b), c), e), h) a ch).
Vysoké školy a fakulty môžu zriaďovať spoločné pracoviská s inými ustanovizňami vedy, techniky, vzdelávania, zdravotníctva, umenia a hospodárstva.3) Vzájomné vzťahy vysokých škôl a fakúlt s týmito ustanovizňami sa upravia dohodou.
Vysoké školy, fakulty a iné pracoviská vysokej školy môžu na svoju činnosť získavať finančné prostriedky aj z iných zdrojov, najmä z podnikateľskej činnosti,1) od iných subjektov, z domácich a zahraničných darov a z dedičstva.4)
Akademický senát vysokej školy (fakulty) volí predsedu senátu z profesorov, docentov, vedeckých pracovníkov podľa odseku 6 alebo umeleckých pracovníkov, ktorí sú členmi senátu.
vyslovuje súhlas s návrhom rektora na zriadenie, zlúčenie, rozdelenie a zrušenie fakúlt po predchádzajúcom vyjadrení akreditačnej komisie,
volí kandidáta na rektora z profesorov alebo docentov vysokej školy spravidla najmenej dva mesiace pred skončením jeho funkčného obdobia a navrhuje odvolanie rektora. Návrh na vymenovanie alebo odvolanie rektora predkladá ministrovi. Po odvolaní rektora alebo po predčasnom skončení funkčného obdobia rektora z iných dôvodov (napr. z osobných alebo zo zdravotných dôvodov) navrhuje ministrovi poveriť do vymenovania nového rektora výkonom funkcie rektora osobu z akademických funkcionárov vysokej školy alebo osobu z profesorov a docentov vysokej školy.
prerokúva zriaďovanie, zlučovanie, rozdeľovanie a zrušovanie vedeckých, pedagogických, vývojových, hospodárskych a informačných pracovísk a účelových zariadení vysokej školy,
volí zástupcov vysokej školy do Rady vysokých škôl,
na návrh fakúlt a po predchádzajúcom vyjadrení akreditačnej komisie a rektora schvaľuje študijné odbory vysokej školy s výnimkou doktorandského štúdia,
volí dekana z profesorov a docentov fakulty najmenej jeden mesiac pred skončením jeho funkčného obdobia a odvoláva ho z funkcie. Po odvolaní dekana alebo po predčasnom skončení funkčného obdobia dekana z iných dôvodov (napr. z osobných alebo zo zdravotných dôvodov) navrhuje rektorovi poveriť do zvolenia nového dekana výkonom funkcie dekana osobu z akademických funkcionárov fakulty alebo osobu z profesorov a docentov fakulty,
prerokúva zriaďovanie, zlučovanie, rozdeľovanie a zrušovanie vedeckých, pedagogických, vývojových, hospodárskych a informačných pracovísk a účelových zariadení fakulty,
prerokúva návrhy na zriadenie študijných odborov a študijné programy fakulty s výnimkou doktorandského štúdia,
volí zástupcov fakulty do Rady vysokých škôl,
Členov vedeckej rady vysokej školy vymenúva so súhlasom akademického senátu vysokej školy rektor z učiteľov, vedeckých pracovníkov a ďalších významných odborníkov. Počet ďalších významných odborníkov nesmie presiahnuť jednu tretinu z celkového počtu členov vedeckej rady vysokej školy. Predsedom vedeckej rady vysokej školy je rektor.
prerokúva a schvaľuje návrhy na priznanie vedecko-pedagogického (umelecko-pedagogického) titulu „hosťujúci profesor“ významným odborníkom počas ich pracovného pôsobenia na vysokej škole.
Ak sa vysoká škola nečlení na fakulty, vedecká rada vysokej školy plní aj úlohy vedeckej rady fakulty podľa § 12 ods. 2.
prerokúva a schvaľuje program doktorandského štúdia uskutočňovaného na fakulte v príslušných vedných (umeleckých) odboroch a predkladá návrhy na zriadenie vedných (umeleckých) odborov doktorandského štúdia na fakulte vedeckej rade vysokej školy na schválenie.
Funkčné obdobie rektora, prorektora, dekana a prodekana je trojročné. Rovnakú akademickú funkciu možno vykonávať najviac dve po sebe nasledujúce funkčné obdobia. Po odvolaní rektora alebo po predčasnom skončení funkčného obdobia rektora z iných dôvodov vykonáva do vymenovania nového rektora funkciu štatutárneho orgánu vysokej školy osoba poverená ministrom z akademických funkcionárov vysokej školy alebo z profesorov a docentov vysokej školy na návrh akademického senátu vysokej školy. Po odvolaní dekana alebo po predčasnom skončení funkčného obdobia dekana z iných dôvodov vykonáva túto funkciu až do zvolenia nového dekana osoba poverená rektorom z akademických funkcionárov fakulty alebo z profesorov a docentov fakulty na návrh akademického senátu fakulty.
Kvestor zabezpečuje hospodársky a správny chod vysokej školy. Tajomník fakulty zabezpečuje hospodársky a správny chod fakulty. Kvestor je podriadený rektorovi, tajomník fakulty je podriadený dekanovi.
predkladá vláde Slovenskej republiky návrhy na zriadenie nových vysokých škôl.
Radu vysokých škôl tvoria zástupcovia vysokých škôl a fakúlt zvolení akademickými senátmi vysokých škôl a akademickými senátmi fakúlt.
Členstvo v rade vysokých škôl je čestné. Členovia majú nárok na náhradu výdavkov spojených s výkonom tejto funkcie podľa osobitného predpisu.7) Ministerstvo školstva finančne zabezpečuje činnosť rady vysokých škôl účelovým vyčlenením prostriedkov na činnosť jej sekretariátu.
Členstvo v študentskej rade vysokých škôl je čestné. Ministerstvo školstva finančne zabezpečuje činnosť študentskej rady vysokých škôl účelovým vyčlenením prostriedkov na činnosť jej sekretariátu. Náhrada výdavkov spojených s výkonom funkcie člena študentskej rady vysokých škôl sa poskytuje podľa osobitného predpisu.8)
sa vyjadruje o žiadosti zriaďovateľa neštátnej vysokej školy o finančný príspevok zo štátneho rozpočtu na jej činnosť (§ 6 ods. 1),
Ministerstvo školstva finančne zabezpečuje činnosť akreditačnej komisie účelovým vyčlenením prostriedkov na činnosť jej sekretariátu. Náhrada výdavkov spojených s výkonom funkcie člena akreditačnej komisie sa poskytuje podľa osobitného predpisu.7)
Študent môže časť štúdia absolvovať aj na inej vysokej škole alebo na zahraničnej vysokej škole; ak táto časť štúdia je súčasťou študijného programu, dekan neprerušuje takému študentovi štúdium.
doktorandské štúdium, ktoré je formou vedeckej výchovy alebo umeleckej výchovy; v dennej forme trvá tri roky a v externej forme päť rokov.
Diplomovou prácou a štátnou skúškou má študent preukázať spôsobilosť tvorivo pracovať v odbore, ktorý študoval. Dizertačnou skúškou a obhajobou dizertačnej práce má doktorand preukázať schopnosť samostatne vedecky pracovať alebo schopnosť vytvoriť vrcholné technické dielo alebo umelecké dielo alebo predviesť vrcholný umelecký výkon.
Doktorandské štúdium sa uskutočňuje v dennej forme alebo v externej forme.
zabezpečujú vyučovanie cudzích jazykov a štátne jazykové skúšky pre občanov a vyučovanie slovenského jazyka ako cudzieho jazyka a štátnu skúšku zo slovenského jazyka pre cudzincov s dôsledkami podľa osobitných predpisov.11)
Nenostrifikujú sa doklady o štúdiu vydané zahraničnou vysokou školou štátu, s ktorým Slovenská republika uzavrela medzinárodnú zmluvu o vzájomnom uznávaní rovnocennosti dokladov o vzdelaní.
slobodne uplatňovať názory a pripomienky k vysokému školstvu.
utvárajú študentom podmienky na výučbu cudzích jazykov a na telesnú výchovu a šport.
Za porušenie povinností podľa tohto zákona alebo štatútu vysokej školy alebo fakulty alebo za porušenie občianskych povinností možno študentovi uložiť disciplinárne opatrenie podľa disciplinárneho poriadku vysokej školy. Za zvlášť závažné porušenie týchto povinností môže byť študent rozhodnutím dekana fakulty alebo rektora vysokej školy, ktorá sa nečlení na fakulty, vylúčený zo štúdia na vysokej škole.
Pracovný pomer učiteľov, vedeckých pracovníkov a umeleckých pracovníkov vysokých škôl sa skončí koncom školského roka, v ktorom dovŕšia 65 rokov veku, ak sa ich pracovný pomer neskončil podľa osobitných predpisov.12) Dekan (rektor) so súhlasom akademického senátu fakulty (vysokej školy) môže vyhovieť žiadosti učiteľa vysokej školy o predĺženie pracovného pomeru najviac na jeden rok, a to aj opakovane, aj po dovŕšení tohto veku. Dekan (rektor) môže vyhovieť žiadosti profesora, docenta alebo vedeckého pracovníka o pokračovanie v jeho vedeckej práci na vysokej škole aj po skončení jeho pracovného pomeru.
spôsob voľby kandidáta na rektora, spôsob prijatia návrhu na jeho odvolanie a spôsob výberu kandidáta na poverenie vykonávaním funkcie rektora ministrom podľa § 10 ods. 1 písm. c),
Podmienkou platnosti štatútu vysokej školy vrátane jeho zmien a doplnkov je jeho registrácia ministerstvom školstva, pri ktorej sa posudzuje súlad ich ustanovení s týmto zákonom a s ostatnými všeobecne záväznými právnymi predpismi. Ak ministerstvo školstva odmietne registrovať štatút vysokej školy, vysoká škola môže podať opravný prostriedok na Najvyšší súd Slovenskej republiky.
Podrobnosti o organizácii, riadení, činnosti, hospodárení a o štúdiu na fakulte v súlade so štatútom vysokej školy určuje štatút fakulty. Súčasťou štatútu fakulty je aj študijný a skúšobný poriadok a poriadok fakulty o výberovom konaní.
Podmienkou platnosti štatútu fakulty vrátane jeho zmien a doplnkov je jeho registrácia ministerstvom školstva po jeho predchádzajúcom schválení akademickým senátom vysokej školy, pri ktorom sa posudzuje súlad ich ustanovení so štatútom vysokej školy. Pri registrácii štatútu fakulty sa posudzuje súlad ustanovení štatútu fakulty alebo jeho zmien a doplnkov s týmto zákonom a s ostatnými všeobecne záväznými právnymi predpismi. Ak ministerstvo školstva odmietne registrovať štatút fakulty, fakulta môže podať opravný prostriedok na Najvyšší súd Slovenskej republiky.
Na vojenské vysoké školy a vojenské fakulty sa nevzťahujú ustanovenia § 10 ods. 1 písm. a), c) a d) a ods. 2 písm. b) a c).
Pôsobnosť ministerstva školstva a ministra podľa § 3 ods. 3, § 15, § 25 ods. 1, § 28 ods. 3, § 29 ods. 2, § 41, § 43a ods. 3 a 4 a § 43d ods. 2 vykonáva ministerstvo vnútra a minister vnútra.
Na území Slovenskej republiky nemôžu pôsobiť neštátne vysoké školy, ak nie sú zriadené podľa tohto zákona.
Odvolací orgán napadnuté rozhodnutie zruší, ak bolo vydané v rozpore so zákonom alebo s iným všeobecne záväzným právnym predpisom, a vráti ho orgánu, ktorý ho vydal, s odôvodnením; inak odvolanie zamietne a rozhodnutie potvrdí.
Podrobnosti o zriaďovaní a činnosti akreditačnej komisie upravuje vláda Slovenskej republiky nariadením.
podrobnosti o zabezpečení študentov vysokých škôl v období pedagogickej praxe alebo odbornej praxe.
Ak občianske združenie poruší povinnosti ustanovené v odseku 1, ministerstvo školstva mu uloží pokutu do výšky 500 000 Sk. Pokuta je splatná do 30 dní odo dňa, keď rozhodnutie, ktorým bola uložená, nadobudlo právoplatnosť. Výnos z pokuty je príjmom štátneho rozpočtu.
Vysoké školy jestvujúce ku dňu nadobudnutia účinnosti tohto zákona a externé vzdelávacie inštitúcie môžu uskutočňovať doktorandské štúdium v príslušných vedných odboroch alebo umeleckých odboroch iba na základe rozhodnutia ministerstva školstva.
Absolventom umeleckej ašpirantúry, ktorým bol vydaný diplom o umeleckej ašpirantúre podľa skorších predpisov,18) môže vysoká škola udeliť umelecko-akademickú hodnosť podľa § 22a ods. 8.
Akademické senáty vysokých škôl zvolia nových kandidátov na rektora a akademické senáty fakúlt zvolia nových dekanov až po zladení svojho zloženia s týmto zákonom.
§ 4a vyhlášky Ministerstva školstva, mládeže a telesnej výchovy Slovenskej republiky č. 326/1990 Zb. o poskytovaní štipendií študentom vysokých škôl v znení vyhlášky Ministerstva školstva Slovenskej republiky č. 106/1996 Z. z.
Vojenská letecká akadémia generála Milana Rastislava Štefánika v Košiciach.
§ 36 zákona Národnej rady Slovenskej republiky č. 303/1995 Z. z. o rozpočtových pravidlách.
Zákon Národnej rady Slovenskej republiky č. 303/1995 Z. z.Zákon Národnej rady Slovenskej republiky č. 278/1993 Z. z. o správe majetku štátu.
§ 18 ods. 3 zákona Slovenskej národnej rady č. 318/1992 Zb. o dani z dedičstva, dani z darovania a dani z prevodu a prechodu nehnuteľností.
§ 1 ods. 1 písm. d) zákona č. 119/1992 Zb.
Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.Zákon Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov.Zákon Národnej rady Slovenskej republiky č. 10/1993 Z. z. o Fonde zamestnanosti Slovenskej republiky a o zmene a doplnení niektorých ďalších zákonov v znení neskorších predpisov.
§ 28 zákona Národnej rady Slovenskej republiky č. 279/1993 Z. z. o školských zariadeniach.Vyhláška Ministerstva školstva Slovenskej republiky č. 44/1996 Z. z. o jazykových školách a štátnych jazykových školách a o štátnych jazykových skúškach.
§ 42 Zákonníka práce.
Zákon č. 92/1949 Zb. Branný zákon v znení neskorších predpisov.Zákon č. 76/1959 Zb. o niektorých služobných pomeroch vojakov v znení neskorších predpisov.
Zákon č. 53/1964 Zb. o udeľovaní vedeckých hodností a o Štátnej komisii pre vedecké hodnosti.Zákon č. 39/1977 Zb. o výchove nových vedeckých pracovníkov a o ďalšom zvyšovaní kvalifikácie vedeckých pracovníkov.Vyhláška Československej akadémie vied č. 53/1977 Zb. o výchove nových vedeckých pracovníkov a o študijných pobytoch v znení vyhlášky č. 5/1986 Zb.Vyhláška Československej akadémie vied č. 54/1977 Zb., ktorou sa upravujú niektoré podrobnosti o pracovnoprávnych vzťahoch účastníkov vedeckej výchovy a študijných pobytov a o poskytovaní štipendií v znení neskorších predpisov.Vyhláška Slovenskej komisie pre vedecké hodnosti č. 65/1977 Zb. o konaní pri udeľovaní vedeckých hodností v znení vyhlášky č. 302/1990 Zb.
§ 2 ods. 1 písm. a) zákona č. 53/1964 Zb.Vyhláška Slovenskej komisie pre vedecké hodnosti č. 65/1977 Zb. v znení vyhlášky č. 302/1990 Zb.§ 22 ods. 3 zákona č. 172/1990 Zb. o vysokých školách.
Vyhláška Ministerstva školstva Slovenskej socialistickej republiky č. 55/1981 Zb. o umeleckej ašpirantúre.
§ 14 Vedúci pracovníci vysokej školy, vedúci pracovníci fakulty
ŠIESTA ČASŤ Ministerstvo školstva, rada vysokých škôl, študentská rada vysokých škôl a akreditačná komisia
§ 15 Ministerstvo školstva
§ 16a Študentská rada vysokých škôl
SIEDMA ČASŤ Vysokoškolské štúdium, vedecká výchova a celoživotné vzdelávanie občanov
§ 25 Uznávanie dokladov o vysokoškolskom štúdiu vydaných zahraničnou vysokou školou
§ 31 Policajné vysoké školy
§ 33a Neštátne vysoké školy